*Felment József is a galileai Názáretből Júdeába, a Dávid városába, amelyet Betlehemnek neveznek, mert Dávid házából és nemzetségéből való volt, hogy összeírják jegyesével, Máriával együtt, aki áldott állapotban volt. (Lk 2,4-5)*

Úgy tűnik, hogy a karácsonyi utazás, keveredés nem a mai kor találmánya. A Biblia vers szerint minden érintett a császár parancsának engedelmeskedve a maga városába utazott. Sőt, József és Mária már szállást sem találtak Betlehemben. Talán ennyit a történelmi eseményről.

A próféciák szerint a Messiásnak Betlehemben kell megszületni. A népszámlálás ötlete tehát egy eszköz a Mindenható Isten kezében annak érdekében, hogy a születés Betlehemben történjen. Isten ennyire részt vesz a hétköznapi eseményekben. Akkor is, ha elsőre talán nem látszik!

Isten ma is így működik, részt vesz a hétköznapi apró eseményekben is. Ha meghívom, még inkább része az életemnek. Ez mindenki számára lehetőség! De akkor is hívhatod, ha ünnep van, mint ma! *Vadon Gyula*